2013 m. sausio 24 d. Teisingumo Teismo (aštuntoji kolegija) nutartisEnviro Tech Europe prieš Komisiją
(Byla C‑118/12 P)
„Apeliacinis skundas – Direktyvos 67/548/EEB ir 2004/73/EB – Pavojingų medžiagų klasifikavimas, pakavimas ir ženklinimas etiketėmis – n‑propilbromido klasifikavimas“
1.                     Apeliacinis skundas – Akivaizdžiai nepriimtini arba akivaizdžiai nepagrįsti pagrindai – Atmetimas bet kuriuo metu motyvuota nutartimi nerengiant žodinės proceso dalies (Teisingumo Teismo procedūros reglamento 181 straipsnis) (žr. 22 punktą)
2.                     Apeliacinis skundas – Pagrindai – Bendrojo Teismo pateikto Teisingumo Teismo sprendimo aiškinimo užginčijimas – Akivaizdžiai nepagrįstas pagrindas (Teisingumo Teismo procedūros reglamento 181 straipsnis) (žr. 34–39 punktus)
Dalykas
Apeliacinis skundas dėl 2011 m. gruodžio 16 d. Bendrojo Teismo (pirmoji kolegija) sprendimo
Enviro Tech Europe ir Enviro Tech International prieš Komisiją
(T‑291/04), kuriuo šis teismas atmetė ieškinį dėl 2004 m. balandžio 29 d. Komisijos direktyvos 2004/73/EB, dvidešimt devintą kartą derinančios su technikos pažanga Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (OL L 152, p. 1; 2004 m. specialusis leidimas lietuvių k., 13 sk., 34 t., p. 448), dalies panaikinimo, kiek joje n‑propilbromidas įtraukiamas į „labai degių“ medžiagų sąrašą, ir ieškovių tariamai patirtos žalos atlyginimo – Suinteresuotumas pareikšti ieškinį – Konkrečios sąsajos nebuvimas.
Rezoliucinė dalis
1.
Atmesti apeliacinį skundą.
2.
Priteisti iš Enviro Tech Europe Ltd bylinėjimosi išlaidas.